CELEX: 32009R0548
Language: hr
Date: 2009-06-24 00:00:00
Title: Uredba Komisije (EZ) br. 548/2009 od 24. lipnja 2009. o izmjeni Uredbe (EZ) br. 760/2008 o detaljnim pravilima za primjenu Uredbe Vijeća (EZ) br. 1234/2007 u pogledu odobrenja za korištenje kazeina i kazeinata u proizvodnji sira

03/Sv. 022
            
            
               HR
            
            
               Službeni list Europske unije
            
            
               175
            
         32009R0548
   
               L 162/3
            
            
               SLUŽBENI LIST EUROPSKE UNIJE
            
            
               24.06.2009.
            
         
      UREDBA KOMISIJE (EZ) br. 548/2009
   od 24. lipnja 2009.
   o izmjeni Uredbe (EZ) br. 760/2008 o detaljnim pravilima za primjenu Uredbe Vijeća (EZ) br. 1234/2007 u pogledu odobrenja za korištenje kazeina i kazeinata u proizvodnji sira
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno članak 121. točku (i), u vezi s člankom 4. te Uredbe,
   budući da:
   
               (1)
            
            
               Članak 100. Uredbe (EZ) br. 1234/2007 kako je izmijenjena Uredbom Vijeća (EZ) br. 72/2009 od 19. siječnja 2009. o izmjeni zajedničke poljoprivredne politike putem izmjena uredbi (EZ) br. 247/2006, (EZ) br. 320/2006, (EZ) br. 1405/2006, (EZ) br. 1234/2007, (EZ) br. 3/2008 i (EZ) br. 479/2008 i stavljanjem izvan snage Uredbi (EEZ) br. 1883/78, (EEZ) 1254/89, (EEZ) br. 2247/89, (EEZ) br. 2055/93, (EZ) br. 1868/94, (EZ) br. 2596/97, (EZ) br. 1182/2005 i (EZ) br. 315/2007 (2) predviđa mogućnost dodjele pomoći za obrano mlijeko prerađeno u kazein i kazeinate.
            
         
               (2)
            
            
               Nakon izmjena članka 119. Uredbe (EZ) br. 1234/2007 Uredbom (EZ) br. 72/2009, prethodno odobrenje za korištenje kazeina i kazeinata u proizvodnji sira nije više potrebno, osim ako se pomoć plaća u skladu s člankom 100. Uredbe (EZ) br. 1234/2007 i Komisija odluči da uporaba kazeina i kazeinata pri proizvodnji sira podliježe tom odobrenju.
            
         
               (3)
            
            
               Ako je pomoć za obrano mlijeko proizvedeno u Zajednici i prerađeno u kazein i kazeinate određena u skladu s člankom 100. Uredbe (EZ) br. 1234/2007, potrebno je poštovati detaljna pravila za izdavanje takvih odobrenja.
            
         
               (4)
            
            
               Uredbom Komisije (EZ) br. 760/2008 (3) utvrđena su pravila za prethodna odobrenja uporabe kazeina i kazeinata koja su se morala izdavati u skladu s člankom 119. prije nego su izmijenjena Uredbom (EZ) br. 72/2009. Kako je trenutačno vrijednost pomoći određena na nulu, a prethodno odobrenje nije više obvezno, potrebno je izmijeniti područje primjene Uredbe (EZ) br. 760/2008 kako bi se odredili uvjeti pod kojima se ta pravila upotrebljavaju.
            
         
               (5)
            
            
               Uredbu (EZ) br. 760/2008 potrebno je stoga na odgovarajući način izmijeniti.
            
         
               (6)
            
            
               Predložene izmjene trebaju se početi primjenjivati od 1. srpnja 2009., kada počinje primjena odgovarajućih izmjena koje uvodi Uredba (EZ) br. 72/2009.
            
         
               (7)
            
            
               Mjere predviđene u ovoj Uredbi su u skladu s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   U članku 1. Uredbe (EZ) br. 760/2008, stavak 1. zamjenjuje se sljedećim:
   
      „1.   Ova Uredba utvrđuje pravila u pogledu izdavanja odobrenja za korištenje kazeina i kazeinata u proizvodnji sira ako:
      
                  (a)
               
               
                  je pomoć utvrđena u skladu s člankom 100. Uredbe (EZ) br. 1234/2007; i
               
            
                  (b)
               
               
                  je takva uporaba potrebna za proizvodnju sira kako je predviđeno u članku 119. te Uredbe.
               
            Takva odobrenja izdaju se za razdoblje od 12 mjeseci na zahtjev dotičnih poduzeća, pod uvjetom da su se prethodno pismeno obvezala da prihvaćaju i da će poštovati odredbe članka 3. ove Uredbe.”
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. srpnja 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 299, 16.11.2007., str. 1.
   
      (2)  SL L 30, 31.1.2009., str. 1.
   
      (3)  SL L 205, 1.8.2008., str. 23.